بولغاریستان باش ناظیر معاوینی و امک و سوسیال ناظیری ایوایلو کالفین، وظیفه‌سین‌دن ایستعفا ائتدی.
کالفین، باش ناظیر بویکو بوریسوف ایله مقامیندا بیر مدت گؤروشدوک‌دن سونرا ایستعفاسینی تقدیم ائتدی.
بوریسوف دا، بو گونه قدر ائتدیگی ایشلرین‌دن اؤتورو تشککور ائتدیگی کالفین‌ین ایستعفاسینی قبول ائتدی.
کالفین‌ین ایچینده یئر آلدیغی بولغاریستانین یئنی‌دن دوغوشو اوچون آلترناتیو (ABV) پارتیسیندان ائدیلن آچیقلامادا، پارلامنتودا قبول ائدیلن و یورد خاریجینده یاشایان وطنداش‌لارین رای وئرمه حاق‌لارینی محدودلاش‌دیران سئچیم یاساسینداکی دییشیکلیگین ایستعفا قرارینا سبب اولدوغو قید ائدیلدی.
پرزیدنت روسن پلونلیف، حکومت اورتاقلاریندان‌ وطن‌پرور جبهه‌نی (PF) تلقینی ایله قبول ائدیلن سئچیم قانونو دییشیک‌لیک‌لرینی وتو ائتمیشدی.
وتو سبب‌لرینی سونرا‌دان آچیقلایاجاغینی ایفاده ائدن پلونلیف، قانون دییشیک‌لیگی ایله باشدا تورکیه اولماق عذره بیر چوخ اؤلکه‌ده یاشایان وطنداش‌لار ایله اؤلکه‌دکی سئچیجی‌لرین آراسیندا آیری-سئچکی‌لیک ائدیلدیگینی بیلدیرمیشدی.
پلونلیف، سئچیم قانونوندا ائدیلن دییشیک‌لیک‌لرین آنایاسایا ضد اولدوغونو، بونون پارلامنت‌دن یئنی‌دن کئچمه‌سی وضعیتینده بئله موضوعنو آنایاسا محکمه‌سینه داشییاجاغینی آچیقلامیشدی.
باش ناظیر بوریسوو ایسه 4 پارتی‌دن عبارت کوالیسیون حکومتینی آیاقدا توتماقدا چتین‌لیک چکدیگینی ایفاده ائتمیشدی.
